ข้อบัญญัติองค์การบริหารส่วนตำบลทุ่งหลวงข้อบัญญัติองค์การบริหารส่วนตำบลทุ่งหลวงเรื่องการกำจัดสิ่งปฏิกูลและมูลฝอยพ.ศ. ๒๕๕๘[๑] โดยที่เป็นการสมควรตราข้อบัญญัติองค์การบริหารส่วนตำบลทุ่งหลวงว่าด้วยการกำจัดสิ่งปฏิกูลและมูลฝอยอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๐ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลทุ่งหลวงโดยความเห็นชอบของสภาองค์การบริหารส่วนตำบลทุ่งหลวงและนายอำเภอโพนพิสัยจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลทุ่งหลวงเรื่อง การกำจัดสิ่งปฏิกูลและมูลฝอย พ.ศ. ๒๕๕๘ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลทุ่งหลวงตั้งแต่วันถัดจากวันประกาศโดยเปิดเผยณ ที่ทำการองค์การบริหารส่วนตำบลทุ่งหลวงแล้ว ๑๕ วันข้อ๓ บรรดาข้อบัญญัติข้อบังคับ ระเบียบและคำสั่งอื่นใดในส่วนที่ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้เจ้าพนักงานท้องถิ่น หมายความว่า นายกองค์การบริหารส่วนตำบลทุ่งหลวงเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติตามพระราชบัญญัติการสาธารณสุขพ.ศ. ๒๕๓๕มูลฝอย หมายความว่า เศษกระดาษ เศษผ้า เศษอาหารเศษสินค้า ถุงพลาสติก ภาชนะที่ใส่อาหาร เถ้า มูลสัตว์หรือซากสัตว์รวมตลอดถึงสิ่งอื่นใดที่เก็บกวาดจากท้องถนนตลอดที่เลี้ยงสัตว์หรือที่อื่นสิ่งปฏิกูล หมายความว่า อุจจาระหรือปัสสาวะและหมายความถึงสิ่งอื่นใดซึ่งเป็นสิ่งโสโครกหรือมีกลิ่นเหม็นโถส้วมแบบนั่งยอง หมายความว่า โถส้วมที่ผู้ใช้จะต้องวางเท้าบนที่วางเท้าของโถส้วมแล้วนั่งยองส้วมเคลื่อนที่ หมายความว่า ส้วมบนยานพาหนะทางบกทางน้ำ ทางอากาศ และหมายความรวมถึงห้องส้วมบนแพที่หรือทางสาธารณะ หมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้อาคาร หมายความว่า ตึก บ้าน เรือน โรง ร้าน แพคลังสินค้า สำนักงาน หรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือใช้สอยได้ข้อ๕ การเก็บ ขนหรือกำจัดสิ่งปฏิกูลและมูลฝอยในเขตองค์การบริหารส่วนตำบลทุ่งหลวงให้เป็นอำนาจของราชการส่วนท้องถิ่นในกรณีที่มีเหตุอันควรองค์การบริหารส่วนตำบลทุ่งหลวงอาจมอบอำนาจให้บุคคลใดดำเนินการตามวรรคหนึ่งแทนก็ได้ภายใต้การควบคุมดูแลขององค์การบริหารส่วนตำบลทุ่งหลวงข้อ๖ ห้ามผู้ใดถ่ายเท ทิ้ง หรือทำให้มีสิ่งปฏิกูลมูลฝอยในที่หรือทางสาธารณะ เป็นต้นว่า ถนน ตรอก ซอยแม่น้ำ คลอง คู สระน้ำ บ่อน้ำ เว้นแต่ในที่ซึ่งองค์การบริหารส่วนตำบลทุ่งหลวงจัดตั้งไว้ไห้โดยเฉพาะข้อ๗ ห้ามผู้ใดนำสิ่งปฏิกูลไปทิ้งในที่หรือทางสาธารณะเว้นแต่จะได้ใส่ภาชนะหรือที่เก็บมิดชิดไม่ให้มีสิ่งปฏิกูลหรือกลิ่นเหม็นรั่วออกมาข้างนอกข้อ๘ ห้ามผู้ใดถ่าย เททิ้งสิ่งปฏิกูลลงในที่รองรับมูลฝอยข้อ๙ ห้ามผู้ใด ทำการถ่ายเท ขนหรือเคลื่อนย้ายสิ่งปฏิกูลและมูลฝอยในถังรองรับ รถขน เรือขน สถานที่เท เก็บหรือพักสิ่งปฏิกูลและมูลฝอยขององค์การบริหารส่วนตำบลทุ่งหลวงข้อ๑๐ ห้ามผู้ใดกระทำการขน ถ่ายเท คุ้ยเขี่ยหรือขุดมูลฝอยในที่รับรอง รถขน เรือขน หรือสถานที่พักมูลฝอยใด ๆขององค์การบริหารส่วนตำบลทุ่งหลวงเว้นการกระทำของพนักงานหรือเจ้าหน้าที่ขององค์การบริหารส่วนตำบลทุ่งหลวงข้อ๑๑ เจ้าของหรือผู้คุ้มครองอาคารหรือสถานที่ใดๆ ต้องจัดให้มีที่ทิ้งสิ่งปฏิกูลและมูลฝอยในอาคารหรือสถานที่นั้น ๆให้ถูกต้องตามสุขลักษณะข้อ๑๒ ที่รองรับสิ่งปฏิกูลและมูลฝอยต้องเป็นภาชนะที่ปิดมิดชิดไม่รั่ว ไม่ซึม และไม่มีกลิ่นเหม็นรั่วออกมาข้างนอกและที่รองรับมูลฝอยต้องไม่รั่วมีฝาปิดมิดชิดกันแมลงและสัตว์ได้ตามแบบซึ่งพนักงานสาธารณสุขหรือเจ้าพนักงานท้องถิ่นเห็นชอบด้วยข้อ๑๓ เจ้าของหรือผู้ควบคุมอาคารใด ๆต้องรักษาบริเวณอาคารหรือสถานที่นั้นไม่ให้มีการถ่ายเทหรือทิ้งสิ่งปฏิกูลและมูลฝอยในประการที่ขัดต่อสุขลักษณะข้อ๑๔ ห้ามเจ้าของหรือผู้ครอบครองอาคารหรือสถานที่ใดๆ ทำการกำจัดสิ่งปฏิกูลและมูลฝอยอันอาจทำให้เกิดมลภาวะเป็นพิษเช่น ควัน กลิ่น หรือแก๊ส เป็นต้น เว้นแต่จะทำการโดยวิธีการที่ถูกสุขลักษณะหรือกระทำการตามคำแนะนำของเจ้าพนักงานสาธารณะสุขหรือเจ้าพนักงานท้องถิ่นข้อ๑๕ ถ้าเจ้าพนักงานส่วนท้องถิ่นเห็นว่าอาคารสถานที่หรือบริเวณใด ๆทำการขนเก็บสิ่งปฏิกูลและมูลฝอยไปทำการกำจัดให้ถูกต้องด้วยสุขลักษณะยิ่งขึ้นเจ้าพนักงานส่วนท้องถิ่นจะแจ้งเป็นหนังสือให้เจ้าของหรือผู้ครอบครองอาคารสถานที่หรือบริเวณนั้น ๆให้ทราบล่วงหน้าไม่น้อยกว่าสิบห้าวันหรือเมื่อได้ทำการปิดประกาศไว้ในที่เปิดเผยกำหนดบริเวณที่ต้องทำการเก็บสิ่งปฏิกูลและมูลฝอยไม่น้อยกว่าสามแห่งเป็นเวลาไม่น้อยกว่าสิบห้าวันนับแต่วันประกาศแล้วเจ้าของหรือผู้ครอบครองอาคาร สถานที่หรือบริเวณใด ๆจะต้องให้เจ้าหน้าที่ของเจ้าพนักงานส่วนท้องถิ่นแต่ฝ่ายเดียวเท่านั้นเก็บขนสิ่งปฏิกูลและมูลฝอยจากอาคาร สถานที่ หรือบริเวณนั้น ๆซึ่งตนเป็นเจ้าของหรือครอบครองอยู่โดยเสียค่าธรรมเนียมเก็บขนตามมาตราที่ได้กำหนดไว้ท้ายข้อบัญญัตินี้ข้อ๑๖ เจ้าของหรือผู้ครอบครองอาคารสถานที่หรือบริเวณใด ซึ่งอยู่นอกบริเวณเก็บขนสิ่งปฏิกูลและมูลฝอยตามข้อ ๑๕ต้องกำจัดสิ่งปฏิกูลและมูลฝอยตามคำแนะนำของเจ้าพนักงานสาธารณสุขหรือเจ้าพนักงานท้องถิ่นโดยการเผาฝัง หรือโดยวิธีอื่นใดที่ไม่ขัดต่อสุขลักษณะข้อ๑๗ ห้ามมิให้ผู้ใดดำเนินกิจการรับทำการเก็บ ขน หรือกำจัดสิ่งปฏิกูลและมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นจากได้รับใบอนุญาตจากเจ้าพนักงานท้องถิ่นข้อ๑๘ ผู้ใดประสงค์จะดำเนินกิจการรับทำการเก็บ ขน หรือกำจัดสิ่งปฏิกูลและมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการให้ยื่นคำรับขอใบอนุญาตตามแบบ สม. ๑ ต่อเจ้าพนักงานท้องถิ่นพร้อมหลักฐานต่างๆ ตามที่องค์การบริหารส่วนตำบลทุ่งหลวงกำหนดข้อ๑๙ คุณสมบัติของผู้อนุญาตดำเนินกิจการรับทำการเก็บขน หรือกำจัดสิ่งปฏิกูลและมูลฝอย ตลอดจนหลักเกณฑ์วิธีการและเงื่อนไขในการขอและการออกใบอนุญาตให้เป็นไปตามที่องค์การบริหารส่วนตำบลกำหนดข้อ๒๐ เมื่อเจ้าพนักงานท้องถิ่นได้รับคำขอใบอนุญาตให้ตรวจความถูกต้องและสมบูรณ์ของคำขอหากปรากฏว่าผู้ขออนุญาตปฏิบัติถูกต้องตามหลักเกณฑ์ วิธีการและเงื่อนไขที่กำหนดไว้แล้วและเป็นกรณีที่เจ้าพนักงานท้องถิ่นเห็นสมควรให้เจ้าพนักงานท้องถิ่นออกใบอนุญาตตามแบบสม. ๒ข้อ๒๑ ผู้ได้รับอนุญาตต้องมารับใบอนุญาตพร้อมกับชำระค่าธรรมเนียมตามอัตราท้ายข้อบัญญัตินี้ภายในกำหนดสิบห้าวันนับแต่วันที่ได้รับหนังสือแจ้งจากเจ้าพนักงานท้องถิ่นหากมิได้รับใบอนุญาตและชำระค่าธรรมเนียมภายในระยะเวลาที่กำหนดจะถือว่าสละสิทธิ์ข้อ๒๒ ในการให้บริการตามใบอนุญาตผู้รับใบอนุญาตต้องทำสัญญาเป็นหนังสือกับผู้รับบริการทุกรายโดยสัญญาดังกล่าวอย่างน้อยต้องระบุถึงอัตราค่าบริการระยะเวลาในการให้บริการและความรับผิดชอบในกรณีผิดสัญญาโดยส่งสำเนาสัญญาและใบเสร็จรับเงินให้เจ้าพนักงานท้องถิ่นภายในกำหนดสามสิบวันก่อนวันที่เริ่มให้บริการทั้งนี้อัตราค่าบริการต้องไม่เกินอัตราที่กำหนดไว้ในบัญชีอัตราค่าบริการชั้นสูงท้ายข้อบัญญัตินี้ข้อ๒๓ เมื่อผู้รับใบอนุญาตเลิกกิจการให้บริการแก่ผู้รับบริการรายใดจะต้องทำเป็นหนังสือแจ้งเจ้าพนักงานส่วนท้องถิ่นภายในกำหนดสามสิบวันก่อนวันที่ได้เริ่มการให้บริการตามสัญญาใหม่ข้อ๒๔ ผู้รับใบอนุญาตต้องปฏิบัติดังนี้(๑)รักษาคุณสมบัติที่บัญญัติในข้อ ๑๙ ตลอดเวลาที่ยังดำเนินกิจการตามใบอนุญาต(๒)ปฏิบัติตามรายละเอียดที่ได้ยื่นไว้ตามข้อ ๒๒(๓)ปฏิบัติการอื่นใดเกี่ยวด้วยสุขลักษณะ ความปลอดภัย และการรักษาคุณภาพสิ่งแวดล้อมตามคำแนะนำหรือคำสั่งของเจ้าพนักงานสาธารณสุขและคำสั่งเจ้าพนักงานท้องถิ่นรวมทั้งระเบียบข้อบังคับและประกาศองค์การบริหารส่วนตำบลทุ่งหลวงข้อ๒๕ เมื่อผู้รับใบอนุญาตประสงค์จะขอต่ออายุใบอนุญาต ให้ยื่นคำขอรับต่อเจ้าพนักงานท้องถิ่นตามแบบสม. ๓ ก่อนใบอนุญาตหมดอายุเมื่อได้ยื่นคำขอรับชำระค่าธรรมเนียมแล้วให้ประกอบกิจการได้จนกว่าพนักงานท้องถิ่นสั่งไม่ให้ต่ออายุใบอนุญาตหากมิได้ชำระค่าธรรมเนียมที่ค้างชำระ ข้อ๒๖ ใบอนุญาตมีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจขององค์การบริหารส่วนตำบลทุ่งหลวงข้อ๒๗ เมื่อผู้ได้รับอนุญาตไม่ประสงค์จะให้ยื่นคำขอเลิกกิจการดำเนินกิจการต่อเจ้าพนักงานท้องถิ่นตามแบบสม. ๔ข้อ๒๙ ในกรณีที่ใบอนุญาตสูญหาย ถูกทำลายหรือชำรุดในสาระสำคัญผู้รับใบอนุญาตจะต้องยื่นคำขอรับใบแทนใบอนุญาตต่อเจ้าพนักงานท้องถิ่นตามแบบ สม. ๔ภายในสิบห้าวันนับแต่วันที่ได้รับทราบวันถึงการสูญหายถูกทำลายหรือชำรุดในสาระสำคัญ แล้วแต่กรณี พร้อมหลักฐาน ดังต่อไปนี้(๑)เอกสารแจ้งความจากสถานีตำรวจ กรณีสูญหายหรือถูกทำลาย(๒)ใบอนุญาตเดิม กรณีชำรุดในสาระสำคัญข้อ๓๐ การออกใบแทนใบอนุญาต ให้เจ้าพนักงานท้องถิ่นดำเนินการตามหลักเกณฑ์วิธีการและเงื่อนไขดังนี้(๑)การออกใบแทนใบอนุญาตให้ใช้แบบ สม. ๒โดยประทับตราสีแดงคำว่า ใบแทน กำกับไว้ด้วยและให้มี วัน เดือนปีที่ออกใบแทนพร้อมทั้งลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒)ให้ใช้ใบแทนใบอนุญาตได้เท่ากับเวลาที่เหลือของอายุในอนุญาตเดิมนั้น(๓)บันทึกด้านหลังต้นขั้วในอนุญาตเดิม ระบุสาเหตุการสูญหายหรือชำรุดในสาระสำคัญของใบอนุญาตเดิม แล้วแต่กรณี และลงเลขที่ เล่มที่ ปีของใบแทนใบอนุญาตข้อ๓๑ ผู้รับใบอนุญาตตามข้อบัญญัตินี้ต้องแสดงใบอนุญาตไว้ในที่เปิดเผยและเห็นได้ง่ายณ สถานประกอบกิจการตลอดเวลาที่ประกอบกิจการข้อ๓๒ ให้ใช้แบบพิมพ์ต่าง ๆตามที่กำหนดไว้ท้ายข้อบัญญัตินี้ ดังต่อไปนี้(๑)คำขอรับใบอนุญาตประกอบกิจการรับทำการเก็บ ขน หรือกำจัดสิ่งปฏิกูลและมูลฝอย โดยทำเป็นธุรกิจหรือโดยรับประโยชน์ตอบแทนด้วยการคิดค่าบริหารให้ใช้แบบ สม. ๑(๒)ใบอนุญาตประกอบกิจการรับทำการเก็บ ขน หรือกำจัดสิ่งปฏิกูลและมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้แบบ สม. ๒(๓)คำขอต่อใบอนุญาตประกอบกิจการรับทำการเก็บ ขน หรือกำจัดสิ่งปฏิกูลและมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการให้ใช้แบบ สม. ๓(๔)คำขออนุญาตการต่าง ๆ ให้ใช้แบบ สม. ๔ข้อ๓๓ กรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้คราวหนึ่งไม่เกินสิบห้าวันกรณีที่ปรากฏว่าผู้รับใบอนุญาตสั่งพักใช้ใบอนุญาตตั้งแต่สองครั้งขึ้นไปและมีเหตุต้องถูกพักใช้ใบอนุญาตอีก เจ้าพนักงานท้องถิ่นมีอำนาจออกคำสั่งเพิกถอนใบอนุญาตได้ข้อ๓๔ ผู้ใดฝ่าฝืนข้อ ๑๗ ต้องระวางโทษตามมาตรา๗๑ แห่งพระราชบัญญัติการสาธารณสุข พ.ศ. ๒๕๓๕ข้อ๓๕ ผู้ใดฝ่าฝืนข้อ ๒๒ ข้อ ๒๓ หรือข้อ๒๔ ต้องระวางโทษตามมาตรา ๗๓ วรรคหนึ่ง แห่งพระราชบัญญัติการสาธารณสุข พ.ศ. ๒๕๓๕ข้อ๓๖ ผู้ใดฝ่าฝืนข้อ ๒๙ หรือข้อ ๓๑ต้องระวางโทษตามมาตรา ๓๓ วรรคหนึ่ง และมาตรา ๘๔ แห่งพระราชบัญญัติการสาธารณสุขพ.ศ. ๒๕๓๕ข้อ๓๗ ผู้ใดฝ่าฝืนข้อบัญญัตินี้ในข้อหนึ่งข้อใดต้องระวางโทษตามมาตรา ๗๓ วรรคสอง แห่งพระราชบัญญัติการสาธารณสุข พ.ศ. ๒๕๓๕เว้นแต่การฝ่าฝืนนั้นต้องด้วยความในข้อ ๓๔ ข้อ ๓๕ และข้อ ๓๖ข้อ๓๘ ให้นายกองค์การบริหารส่วนตำบลทุ่งหลวงเป็นผู้รักษาการตามข้อบัญญัตินี้และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๓๐มิถุนายน พ.ศ. ๒๕๕๙บันจง โฮมไซส์นายกองค์การบริหารส่วนตำบลทุ่งหลวง[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลทุ่งหลวงเรื่อง การกำจัดสิ่งปฏิกูลและมูลฝอย พ.ศ. ๒๕๕๘๒. คำขอรับใบอนุญาตประกอบกิจการรับทำการเก็บขนหรือกำจัดสิ่งปฏิกูลหรือมูลฝอย โดยทำเป็นธุรกิจหรือโดยรับประโยชน์ตอบแทนด้วยการคิดค่าบริการ (แบบ สม. ๑)๓. ใบอนุญาตใบประกอบกิจการรับทำการเก็บขน หรือกำจัดสิ่งปฏิกูลหรือมูลฝอย (แบบ สม. ๒)๔. คำขอต่ออายุใบอนุญาตให้รับทำการเก็บ ขน หรือกำจัดสิ่งปฏิกูลและขยะมูลฝอย (แบบ สม. ๓)๕. คำขออนุญาตการต่าง ๆ (แบบ สม. ๔)(ดูข้อมูลจากภาพกฎหมาย)ภวรรณตรี/จัดทำ๑๔ มีนาคม ๒๕๖๐ชวัลพร/ตรวจ๔ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๗๘ ง/หน้า ๕๕/๑๓ มีนาคม ๒๕๖๐